****

Vår ref: L.nr. Arkiv: Deres ref: Dato:

18/3747-4-TST 16389/18 25.06.2018

**MELDING OM POLITISK VEDTAK - RETNINGSLINJER FOR TILKNYTNINGSLØYPER TIL REKREASJONSLØYPER I RØYRVIK KOMMUNE**

Røyrvik formannskap har i møte den 13.06.2018 behandlet sak 34/18 og fattet slikt vedtak:

**Røyrvik formannskaps vedtak:**

Røyrvik formannskap vedtar følgende retningslinjer for behandling av tilknytningsløyper til rekreasjonsløypene i Røyrvik kommune:

Retningslinjer for behandling av tilknytningsløyper til rekreasjonsløypene i Røyrvik kommune:

|  |  |
| --- | --- |
| Interesseområder: | Retningslinjer: |
| Boliger, boligområder | Tilknytningsløyper kan etableres der det er større boligfelt/grender, eller områder med flere boliger Det kan som hovedregel ikke gis tilknytningsløyper til boliger som ligger mer enn 1000 m i luftlinje fra hoved traséTilknytningsløyper kan som hovedregel ikke tilknyttes enkeltbolig. Det kan imidlertid gis tilknytningsløyper over kortere avstand fra enkeltboliger der avstanden ikke overstiger 500 m.  |
| Hytter, hytteområder | Tilknytningsløyper kan etableres der det er større hyttefelt, eller områder med flere hytter, med helårsvei Det kan som hovedregel ikke gis tilknytningsløype til hytter som ligger mer enn 1000 m i luftlinje fra hoved trasé. Tilknytningsløyper kan som hovedregel ikke tilknyttes enkelthytte. Det kan imidlertid gis tilknytningsløyper over kortere avstand fra enkelthytte der avstanden ikke overstiger 500 m. |
| Næringsvirksomhet (Servering, overnatting og annen tjenesteyting, utleiehytter) | Næringsaktører kan få tilførselsløype dersom det er sannsynlig at det vil ha positiv betydning for aktøren. Det kreves omsetning som gjør at man plikter å levere næringsoppgave (minimum kr 50.000). For det året en bedrift er i oppstartsfasen, kreves en dokumentasjon på hvordan dette skal nås.  |
| Felles kriterier | I bolig- og hyttefelt/områder må det fra feltet/området foreligger dokumentasjon på at det er et omforent ønske om etablering av tilknytningsløype. Tillatelse fra alle berørte grunneiere skal foreligge på alle tilknytningsløyper. Tilknytningsløyper skal i størst mulig grad bruke korteste vei til hoved trasé, og en skal unngå kryssing av større vassdrag og veier med offentlig ferdsel. Tilknytningsløyper skal ikke komme i konflikt med reindrift eller næringsinteresser, og skal ikke gjøre vesentlig skade på natur, kultur og miljø. Tilknytningsløyper skal i utgangspunktet være åpen for alle brukere av rekreasjonsløypene.  |
| Drift og vedlikehold | Søkere er selv ansvarlig for drift, merking og vedlikehold av tilknytningsløyper i henhold til de retningslinjer/vedtak gitt av Røyrvik kommune. Innkjøp av skilt og stikker har Røyrvik kommune ansvar for.  |

Søknadsfrist for å søke om tilknytningsløyper settes til 1. mai.

Det skal søkes på eget skjema og alle vedlegg som er listet skal legges ved.